Under retssagen den 4. august 2015 fremlagde anklagemyndigheden anklager mod de fem Sea Shepherd personer, som blev anholdt den 23. juli 2015 i Bøur og Tórhshavn, men også mod organisationen, Sea Shepherd Global, som er hjemmehørende i [[Holland]]. Anklageren, Linda Hesselberg, forsøgte at føre beviser for, at det var Sea Shepherd Global, som startede aktionen mod grindefangst på Færøerne, og at Rosie Kunneke arbejdede for dem som leder på land. Hesselberg nævnte også, at Kunneke havde haft et ophold i Holland i nogle dage på vej fra Sydafrika til Færøerne, og der mødtes hun med personer fra Sea Shepherd Global. Anklageren påpegede også, at det var Kunneke, der udtalte sig til færøske myndigheder og medier på vegne af Sea Shepherd. Anklageren sagde også, at Rosie Kunneke havde siddet ved siden af direktøren for Sea Shepherd Global, Alex Cornelissen, ved pressemødet i Tórshavn tidligere i 2015.<ref>[http://www.in.fo/news-detail/news/rosie-er-lykilin-at-fella-sea-shepherd/ in.fo - Rosie er lykilin at fella Sea Shepherd (Rosie er nøglen til at fælde Sea Shepherd)] {{Webarchive|url=https://web.archive.org/web/20150809140120/http://www.in.fo/news-detail/news/rosie-er-lykilin-at-fella-sea-shepherd/ |date= 9. august 2015 }}, skrevet af Hallur av Rana 05.08.2015</ref>
Samfund Historie Miljø_og_samfund Organisationer